33. ΑΠΟΦΑΣΗ ΑΝΑΠΛΗΡΩΤΗ ΥΠΟΥΡΓΟΥ ΓΕΩΡΓΙΑΣ Αριθ. 306176 της 27/28 Ιουν. 1991 (ΦΕΚ Β΄474) Όροι τους οποίους πρέπει να πληρούν τα οχήματα μεταφοράς κρεάτων «ωφελίμου φορτίου μέχρι ενός τόννου». Έχοντας υπόψη το άρθρ. 6 παρ. 1 του Β.Δ. 27.12.56/12.1.57 «Περί τροποποιήσεως και συμπληρώσεως των περί επιθεωρήσεως σφαγίων διατάξεων» και την αριθ. Υ 1081/1990 (ΦΕΚ 327/ Β/90) απόφαση του Πρωθυπουργού, αποφασίζει: Τα οχήματα «ωφελίμου φορτίου μέχρι ενός τόννου», για τη μεταφορά κρεάτων από τα σφαγεία προς τις αγορές και κρεοπωλεία και γενικώς εντός των πόλεων και αστικών κέντρων, προς εμπορία, θα πρέπει να πληρούν τις παρακάτω απαιτήσεις: Η φράση μέσα στα « » του τίτλου και της διάταξης του πρώτου στίχου αντικαταστάθηκαν ως άνω από την 323936/23-26 Ιουλ. 1991 (ΦΕΚ Β 577) απόφ. Αν. Υπ. Γεωργίας. Θα πρέπει να είναι: Ισοθερμικά ή αυτοδύναμου ψύξεως. Με εσωτερικά τοιχώματα θαλάμου ή κάθε τμήμα που μπορεί να έλθει σε επαφή με τα τρόφιμα, κατασκευασμένα από υλικά ανθεκτικά στη διάβρωση και μη δυνάμενα να αλλοιώσουν τους οργανοληπτικούς χαρακτήρες των τροφίμων, ούτε να τα καταστήσουν επιβλαβή για την ανθρώπινη υγεία. Τα τοιχώματα αυτά πρέπει να είναι λεία και να καθαρίζονται και απολυμαίνονται εύκολα. -στεγανά κατά τρόπο που να αποφεύγεται κάθε διαρροή υγρών, -να εξασφαλίζεται με οποιοδήποτε πρόσφορο μέσο – είτε με κατάλληλο εξοπλισμό, (τσιγκέλια, ράφια, δοχεια, καρότσια κ.λπ.) είτε με περιτύλιξη με καθαρό φύλλο πλαστικού μιας χρήσεως – ότι τα κρέατα δεν θα έρχονται σε άμεση επαφή με το δάπεδο. (Αντί για τη σελ. 668,501 (δ) Σελ. 668,501(ε) Τεύχος 1261–Σελ. 9 Επιθεώρηση σφαγίων 17.Θ.λ.29-33 Ο εξοπλισμός αυτός και τα υλικά περιτυλίξεως, πρέπει να είναι κατασκευασμένα από υλικά ανθεκτικά στη διάβρωση και μη δυνάμενα να αλλοιώσουν τους οργανοληπτικούς χαρακτήρες των τροφίμων, ούτε να τα καταστήσουν επιβλαβή για την ανθρώπινη υγεία. Πρέπει να καθορίζεται και απολυμαίνεται εύκολα. Η χρήση του ξύλου, αποκλείεται. -να έχουν χρώμα ανοικτό, φωτεινό. -να φέρουν στις πλάγιες και την οπίσθια πλευρά του οχήματος ευανάγνωστη την επιγραφή «μεταφορά κρεάτων» με γράμματα ύψους τουλάχιστον 10 εκ. Δεν επιτρέπεται σε καμία περίπτωση η χρήση των ανωτέρω μεταφορικών μέσων για τη μεταφορά ζώντων ζώων, ή κάθε άλλου προϊόντος το οποίο μπορεί να αλλοιώσει ή να μολύνει τα τρόφιμα. Όλα τα ανωτέρω μεταφορικά μέσα πρέπει να είναι καθαρά και να πληρούν όλους τους όρους υγιεινής. Πρέπει να εφοδιάζονται με ειδική άδεια που θα εκδίδεται από τους κατά τόπους προϊσταμένους των κτηνιατρικών υπηρεσιών του νομού και που θα ανανεούται κατ’ έτος, όπως προβλέπεται από το Π.Δ. 40/77, άρθρ. 11, παρ. 6. Για τη μεταφορά κρεάτων που συντηρούνται σε θερμοκρασίες κατώτερες του μηδενός, πρέπει να εξασφαλίζεται καθ’ όλη τη διάρκεια της μεταφοράς του, θερμοκρασία θαλάμου τουλάχιστον, δώδεκα βαθμών κάτω του μηδενός (-12), ή και κατωτέρα. Η ισχύς της παρούσης άρχεται δύο μήνες μετά την ημέρα δημοσιεύσεώς της στην Εφημερίδα της Κυβερνήσεως. Οχήματα μεταφοράς κρεάτων που εμπίπτουν στις διατάξεις της παρούσης και κατά την ημέρα εφαρμογής της έχουν άδεια μεταφοράς κρεάτων, υποχρεούνται να συμμορφωθούν με τις παραπάνω απαιτήσεις, μετά τη λήξη ισχύος της τρέχουσας άδειας. Η με αριθ. 11072/577/56 απόφασή μας, καθώς και κάθε άλλη προγενέστερη της παρούσης σχετική, καταργούνται. Σελ. 668,502(ε) Τεύχος 1261-Σελ. 10